**בעלי חיים וצמחים מבויתים**

**⏴ במבט חדש לכיתה ב**

**היקף יחידת הלימוד:** 1 - 2 שיעורים

**עמודים:** 87 - 90

# מטרות

* התלמידים יסבירו שחיות מבויתות הן בעלי חיים שהאדם מגדל אותן ומטפל בהן.
* התלמידים יסבירו שצמחי תרבות הם צמחים שהאדם מגדל אותם ומטפל בהם.
* התלמידים יסבירו שהאדם מפיק תועלת מגידול חיות מבויתות וצמחי תרבות.

# הערכות לשיעור

* להכין כרטיסי מילים **חיות מבויתות, צמחי תרבות.**
* מומלץ לקרוא ב[קישור הבא](https://mabat.tau.ac.il/%d7%a1%d7%91%d7%99%d7%91%d7%95%d7%aa-%d7%9c%d7%9e%d7%99%d7%93%d7%94/%d7%9b%d7%99%d7%aa%d7%94-%d7%91/%d7%93%d7%91%d7%a8%d7%99-%d7%a8%d7%a7%d7%a2-%d7%9b%d7%99%d7%aa%d7%94-%d7%91/%d7%a1%d7%91%d7%99%d7%91%d7%aa-%d7%97%d7%99%d7%99%d7%9d/) את **הרקע התיאורטי המדעי** הרלוונטי לנושא סביבת חיים.

שימו לב! הרקע התיאורטי מדעי שמופיע באתר **במבט חדש** נועד לסייע לביסוס ולהעמקת הידע המדעי והטכנולוגי של המורים בלבד.

* מומלץ לקרוא את **ההבהרות מתודיות כלליות** המתייחסות לנושאי הלימוד במדריך למורה,

עמודים 27 - 28.

* מומלץ לקרוא את **ההבהרות המתודיות** המתייחסות לנושאי הלימוד בפרק השלישי, עמודים 42 - 44.

# מהלך השיעור (ראו בעמודים הבאים).

# מהלך השיעור: סביבת חיים

| **מרכיבי מעגל הלמידה** | **פעילויות** |
| --- | --- |
| פתיחה | מטרת שיעור זה היא להרחיב ולסכם את הנושא של ביות בעלי חיים וצמחים בסביבות המלאכותיות שיצר האדם.  מומלץ להפריד נושא זה לשניים. בגלל היקף הנושא מוצע לטפל בו בשני שיעורים עוקבים. ראשית בבעלי חיים (עם המשימות הרלוונטיות לנושא) ולאחר מכן בצמחים.  מקיימים דיון בעזרת השאלות הבאות:  מדוע אנו מגדלים בעלי חיים וצמחים? (לקבל מענה לצרכים במזון ובמוצרי צריכה).  היכן אנו מגדלים בעלי חיים? (סביבות מלאכותיות משקים חקלאיים, ניתן לפרט).  היכן אנו מגדלים צמחים? (בסביבות מלאכותיות, ניתן לפרט)  כיצד משיגות החיות את הצרכים החיוניים להם? ( האדם מספק לבעלי החיים צרכים חיוניים).  אילו צרכים חיוניים אנו מספקים לצמחים? ( מים, אור, טמפרטורה מתאימה, חומרי הזנה, חומרי דישון). |
| התנסות | * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (למנויים), לספר הדיגיטלי לפעילות **גידול בעלי חיים,** עמוד 87. * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (למנויים), לספר הדיגיטלי לפעילות **מגדלים חיות מבויתות,** עמוד 88. פעילות זו היא גרסה דיגיטלית של הפעילות בספר בגרסת נייר.   עונים על המשימה **מגדלים חיות מבויתות**, עמודים 87 - 88. קוראים את קטע המידע ועונים על שאלות.   * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (למנויים), לספר הדיגיטלי לפעילות **מגדלים ירקות בגינה,** עמוד 90.   עונים על המשימה מגדלים **צמחי תרבות**, עמודים 89 - 90. קוראים את קטע המידע ועונים על שאלות.  האדם מספק לצמחים ולבעלי החיים שהוא מגדל את הצרכים החיוניים שלהם. |
| המשגה | בודקים את המשימות ומסכמים במליאת הכיתה.  בני האדם ביתו את חיות בר לחיות משק שמספקות לו מזון ואת צמחי הבר לצמחי תרבות לגידולים חקלאיים שמניבים מזון רב. |
| יישום | משלימים את המשפטים בתבנית **מה למדנו?,** עמוד 91. (המורה משמיטה את המילים שבסוגריים, ניתן להיעזר בכרטיסי המילים שהכנו מראש).   1. (חַיּוֹת מְבֻיָּתוֹת) הֵן בַּעֲלֵי חַיִּים שֶׁהָאָדָם מְגַדֵּל אוֹתָן וּמְטַפֵּל בָּהֶן. 2. (צִמְחֵי תַּרְבּוּת) הֵם צְמָחִים שֶׁהָאָדָם מְגַדֵּל אוֹתָם וּמְטַפֵּל בָּהֶם. 3. בְּנֵי הָאָדָם מְפִיקִים תּוֹעֶלֶת (מִגִּדּוּל) חַיּוֹת מְבֻיָּתוֹת וְצִמְחֵי תַּרְבּוּת. |
| סיכוםורפלקציה | הסבירו מדוע חשוב לאדם לגדל צמחים ובעלי חיים מבויתים.  מה היה מעניין בשיעור? |